**Interviewguide**

Inden interviewet går i gang skal du huske at tale med informanten - altså den du interviewer - om følgende:

* Fortæl om interviewets formål (Hvad vil du gerne spørge ind til?)
* Rammerne for interview (hvor lang tid tager det?)
* Fortrolighed, anonymitet og datasikkerhed (hvordan vil du opbevare interviewet - og husk i øvrigt at anonymisere, så det ikke er til at genkende den person, du har talt med).

Nedenstående er et *eksempel*, som du kan tage udgangspunkt i, når du skal udforme din egen interviewguide. Eksemplet tager udgangspunkt i, at du taler med en lærer om dine intentioner og planer for undervisningen.

| **Primære spørgsmål** | **Opfølgende- uddybende spørgsmål** |
| --- | --- |
| *Om informanten* | |
| Kan du fortælle lidt om dig selv: Hvad hedder du, og hvad er din opgave i forbindelse med undervisningen i sundheds- og seksualundervisning og familiekundskab? | * Hvad er din baggrund for at kunne udføre opgaven? * Hvad er du uddannet som? * Hvad synes du er særligt vigtigt, at eleverne skal lære i sundheds- og seksualundervisningen og familiekundskab? |
| *Om planen for undervisning* | |
| Når du ser min plan for undervisningen, hvordan synes du så, den lever op til det, der er særligt vigtigt for eleverne at tilegne sig i faget? | Hvordan tror du, planen fungerer i forhold til   * elevernes forudsætninger * læremidler * undervisningens mål? * forældresamarbejdet? |
| *Mulige forbedringer* | |
| Hvilke dele af planen tror du vil fungere særligt hensigtsmæssigt? Hvordan og hvorfor?  Hvilke dele af undervisningsplanen tror du er sværere at få til at fungere? | * Har du ideer til, hvordan jeg kan imødekomme de udfordringer, du får øje på? |
|
| *Anbefalinger til en kommende underviser* | |
| Hvad er din bedste anbefaling til mig som kommende underviser i sundheds- og seksualundervisning og familiekundskab? | * Andet du gerne vil fortælle? |